Mash’albek Tojiboyev

Mash’al Hurmamatovich Tojiboyev – (1984-yil 30-iyul, Andijon shahri, Oʻzbekiston SSR) – oʻzbek davlat arbobi, 2020-yil oktyabr oyidan buyon Xonobod shahri hokimi .

 Tarjimai holi 
Mash’al Tojiboyev 1984-yil 30-iyulda Andijon shahrida tugʻilgan boʻlib, 2007-yilda Toshkent arxitektura va qurilish institutini, 2015-yilda Prezident huzuridagi Davlat boshqaruvi akademiyasini tamomlagan.

Ish faoliyatini 2003-yilda Andijon viloyat pudrat savdolarini tashkil etish va oʻtkazish boshqarmasi mutaxassisligidan boshlagan.
2004—2010-yillarda Qurilishda tanlov savdolari va narxlarni shakllantirish hududiy konsalting markazi yetakchi mutaxassisi, narxlarni shakllantirish boʻlimi boshligʻi, „Qishloqqurilishinvest“ ixtisoslashtirilgan shoʻba injiniring kompaniyasi Andijon filiali uy-joy marketing shoʻbasi bosh mutaxassisi, Andijon viloyat hokimligi kapital qurilish, kommunikatsiyalar va obodonlashtirish masalalari boʻyicha kotibiyati yetakchi mutaxassisi, kotibiyat mudiri lavozimlarida ishlagan. 2016-yil 8-maydan 2016-yil 17-dekabrgacha vaqtincha Andijon shahar hokimi vazifasini bajargan. 2016—2017-yillarda Andijon shahar hokimining sanoatni rivojlantirish, kapital qurilish, kommunikatsiyalar va kommunal xoʻjalik masalalari boʻyicha birinchi oʻrinbosari vazifasida ishlagan.
Mash’al Tojiboyev Xonobod shahri hokimi vazifasiga tayinlangunga qadar Andijon viloyat uy-joy kommunal xizmat koʻrsatish boshqarmasi boshligʻi sifatida faoliyat koʻrsatgan. 2020-yil 22-oktyabridan buyon Xonobod shahar hokimi lavozimida ishlab kelmoqda.

3-Askar saylov okrugidan Xonobod shahar xalq deputatlari Kengashi deputati.

 Manbalar 

Turkum:Davlat arboblari
Turkum:Oʻzbekiston shaharlari hokimlari